Ísak Jasonarson skrifarsunnudaginn 11. ágúst 2019 kl. 09:27 Myndband : DeChambeau tók sér rúmar tvær mínútur í eitt högg Bryson DeChambeau hefur oftar en einu sinni komist í fréttirnar fyrir hægan leik en þessi frábæri kylfingur á það til að pæla meira í hlutunum en aðrir . Myndband þar sem DeChambeau tekur sér rúmlega tvær mínútur til að pútta eitt pútt á Northern Trust mótinu í gær hefur farið eins og eldur í sinu á samfélagsmiðlum og hafa til að mynda aðrir kylfingar á mótaröðinni látið DeChambeau heyra það fyrir atvikið . Taka skal fram að samkvæmt reglum R & A er hámarks tími fyrir högg 40 sekúndur en enn á ný hefur DeChambeau komist upp með að nota meiri tíma án þess að fá fyrir það víti . Tommy Fleetwood og Justin Thomas voru með DeChambeau í holli og virtust þeir ekki hafa gaman af því að bíða . Meðal þeirra sem hafa látið DeChambeau heyra það eru Lee Westwood , Eddie Pepperell , Ian Poulter og Luke Donald . Hér fyrir neðan má sjá púttið sem og viðbrögð félaga hans á mótaröðinni .